খাদ্যে স্বয়ংসম্পূর্ণতায় স্বনির্ভরতা অর্জনের লক্ষ্যে কর্মপরিকল্পনা প্রণয়ন এবং বাস্তবায়নের জন্য ১৯৬১ সালের অধ্যাদেশ অনুসারে বিএডিসি'র প্রশাসন উইং পৃথকভাবে প্রতিষ্ঠিত হয়। প্রশাসন উইং এর প্রধান কাজ হচ্ছে অন্যান্য উইংগুলোকে প্রশাসনিক সহায়তা প্রদান করা। সেই সাথে এই উইং কর্মচারী ব্যবস্থাপনা, পদায়ন, পদোন্নতি, বদলী, তদন্ত, আইন-শৃঙ্খলামূলক কার্যক্রম সম্পাদন করে থাকে। কর্পোরেশনের স্বার্থে এটি সরকার এবং অন্যান্য সংস্থার পাশাপাশি বিদেশি এজেন্সি'র সাথেও যোগাযোগ করে থাকে। প্রশাসন উইং এর প্রধান চেয়ারম্যান। উইং এর বিভিন্ন বিভাগের কার্যক্রম যেমন- সংস্থাপন, নিয়োগ ও কল্যাণ, সংগঠন ও ব্যবস্থাপনা, জনসংযোগ, আইন, সাধারণ পরিচর্যা, সমন্বয়, চিকিৎসা কেন্দ্র, প্রশিক্ষণ প্রতিষ্ঠান ইত্যাদি সচিব বিএডিসি'র দ্বারা পরিচালিত হয়। চেয়ারম্যানের প্রত্যক্ষ তত্ত্বাবধায়নে মহাব্যবস্থাপক দ্বারা তদন্ত, ক্রয়, মনিটরিং এবং পরিকল্পনা বিভাগের কার্যক্রম পরিচালিত হয়।